nb da da da da nb nb da da da da da da da nb da da da en en
Årets Nistruppokaler overrakt - Svanholm Cricketklub
Onsdag d. 19. december 2012 kl. 19:59 af Henrik Pfaff
Hvert år uddeles Nistrupokalerne til årets lilleput, årets dreng og årets junior. Man behøver ikke være den førende spiller for at få disse pokaler. Man skal “bare” være en god kammerat, ikke selvisk og passe sin træning og være hjælpsom. Årets modtagere opfyldte i høj grad disse krav. Ar de så også er gode spillere er jo kun et ekstra plus.
Ved juleafslutningen for drenge og juniorer fik først Azaan Ur-Rehman overrakt lilleputpokalen af Søren Henriksen. Azaan kom til os fra Albertslund, fordi han gerne ville gøre mere ud af sin cricket end der er mulighed for der.
Og Azaan har gjort store fremskridt og er en meget positiv spiller, der også tager kammerater med til klubben.
Du er ikke til at komme udenom sagde Søren Nissen til Mads Henriksen, der fik drengepokalen. Du er myreflittigt trænende, sørger altid for, at kammeraterne kan få nogle opgaver under kampene og er aldrig bange for at give en hånd med..
Ved samme lejlighed fik han overrakt sit centurybat med to nye sølvplader på for centuries i år – blandt andet et i drengefinalen.
Søren Henriksen gav juniorpokalen til Saad Ahmed, som Søren roste for som lilleputtræner at have genrejst denne afdeling. Også Saad fik et centurybat. Det var for hans første af slagsen, scoret mod Skanderborg
Søren Henriksen begrunder under juleafslutningen, hvorfor de forskellige prismodtagere skulle hyldes
Azaan Ur-Rehman får lilleputpokalen
Af indlysende grunde kunne Søren Henriksen ikke give drengepokalen til Mads,
så det blev overdraget Søren Nissen at overrække Mads Henriksen hæderen.
Saad Ahmed smiler grumt, da han fik juniorpokalen af Søren Henriksen